पाएं अपने शहर की ताज़ा ख़बरें और फ्री ई-पेपरडाउनलोड करें
बंगाल में तथाकथित हिंसा के खिलाफ भाजपा का धरना प्रदर्शन एक नौटंकी के अलावा कुछ नहीं है। इन भाजपाइयों को उन किसानों पर आज तक दया नहीं आई, जो पांच महीने से सड़कों पर बैठे हैं। उक्त बातें राष्ट्रवादी विचार मंच के अध्यक्ष व किसान नेता श्रद्धानंद सरस्वती ने धरने पर बैठे किसानों को संबोधित करते हुए कही।
उन्होंने कहा भाजपा को अगर प्रदर्शन करने का ही शौक है तो कोरोना से पीड़ित लोगों को ऑक्सीजन उपलब्ध कराने के लिए प्रदर्शन करना चाहिए। जमाखोरों व मुनाफाखोरों के खिलाफ आवाज उठानी चाहिए। उन्होंने कहा ये कोरोना की दवाई और वैक्सीन तो उपलब्ध कराने में असमर्थ रहे हैं। अब धरना-प्रदर्शन की आड़ में कोरोना पीड़ित लोगों का ध्यान भटकाना चाहते हैं। बंगाल के नाम पर राजनीति करने वाले भाजपा के घटिया नेतृत्व को समय आने पर जनता सबक सिखाने का काम करेगी। उन्होंने कहा कि किसान, मजदूर और छोटे दुकानदार कोरोना महामारी से पीड़ित हैं और सत्तासीन अंधभक्त अपनी राजनीति में व्यस्त हैं। उन्होंने कहा कि ऐसी विकराल परिस्थिति में भी प्रशासन द्वारा भाजपा को प्रदर्शन करने की छूट देना चिंता का विषय है। विवाह, दाहसंस्कार, धार्मिक समारोह व अन्य कार्यक्रमों पर प्रतिबंधित है, लेकिन भाजपा को नौटंकी करने की छूट है। यह कैसा लोकतंत्र व लॉकडाउन है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn